CARSTVO ČIMPANZA
Prošlo je nekoliko dana od bitke sa zapadnjacima.
A Jackson je još ozlijeđen.
Ali alfa ne smije pokazati slabost.
Procjenjuju Jacksonovu snagu.
Za alfu tjelesna je slabost ujedno i politička slabost.
Čak i Jacksonov najbliži saveznik
malo se udaljio.
Abrams i Wilson
osjećaju priliku.
Svakim danom
Christineino mlado postaje sve samostalnije.
Dovoljno je snažna i okretna da se sama kreće krošnjama.
Čak se i razmeće.
Prilično dojmljivo.
Što je dalje od majke, to lakše može upasti u nevolje.
Ovo su burna vremena.
Abrams i Wilson kreću.
Jackson je u bijegu
pred očima cijele skupine.
Uz Wilsonovu pomoć,
Abrams mu je zadao snažan udarac.
A u šumi vijesti se brzo šire.
Zapadnjaci prepoznaju paniku i zbunjenost čim je čuju.
Osjećaju slabost u središnjem Ngogu.
Abrams sada mora donijeti odluku.
Jednom je pobijedio Jacksona,
ali platio je to.
A posao još nije gotov.
Potrebno je više napada
da svrgnu alfu poput Jacksona.
Natjecanja za vodstvo opasna su.
I za alfu i za izazivača.
A Abrams ima vremena.
Zato se odlučio pomiriti s Jacksonom.
To je primirje.
Zasad.
Mir je privremeno uspostavljen.
Pa se središnja skupina može okupiti i opustiti.
A Gusu
život ide nabolje.
Sve više vremena provodi s Christine i njezinom obitelji.
Christine je ugodno s Gusom,
ali pozornost joj privlači nešto drugo.
Gus je i dalje tinejdžer nižeg ranga.
S druge strane, Peterson je odrasli mužjak višeg statusa.
Čimpanze se mijenjaju kako stare.
Ali ne gube ljubav prema igri.
Kao ni potrebu za bliskošću.
Zbog primirja
Jackson se ima priliku osamiti
i vratiti snagu.
Došao je na rub teritorija da se odmori.
Nema nikakve šanse da će Jackson trijebiti Gusa.
Ipak, svaka je prilika za druženje s alfom
napredak.
Oluja je na pomolu.
A Jackson se vraća u skupinu dok oluja ne prođe.
Zbog snažne kiše šuma je opasnija.
Teže je išta vidjeti.
To su zapadnjaci.
Rollins i Damien približavaju se.
Ali ovaj je put Richmond na čelu.
Središnje su se čimpanze raspršile,
a Jackson je izoliran.
Zapadnjaci su brojčano nadjačali Jacksona.
I okružen je.
Ostali mužjaci čuli su Jacksonov zov.
Idu mu pomoći.
Richmond je Jacksona pribio uz tlo.
Zapadnjaci su otjerani, ali u tom kaosu
Jackson je nestao.
Jackson je uspio pobjeći.
Ali teško je ozlijeđen.
I dalje je alfa
te čak ni sad
ne smije svojoj skupini pokazati slabost.
Zato se povlači u šumu,
sam.
Većina središnje skupine ne zna što se dogodilo u oluji.
Čak i čimpanze koje su bile ondje
nisu vidjele Jacksona otkako su se razdvojili.
Život protječe normalno.
Ali čini se da je Peterson živčan.
Udaljava se od skupine
i ide u šumu.
Jackson je već neko vrijeme sam.
A ozljede mu ne zacjeljuju.
Jacksonova snaga kopni.
Ali barem više nije sam.
Jacksonova smrt
označava kraj ere u Ngogu.
Trideset i dvije godine živio je ovdje u šumi,
ispunjenim životom.
Došao je do vrha najveće poznate skupine čimpanza.
I ondje je ostao šest dugih godina.
Ali usput je stekao mnogo neprijatelja.
To ga je stajalo života.
No priča čimpanze ne završi uvijek smrću.
DOB: 7
Dio razloga zašto se Jackson borio da postane alfa
bio je da prenese svoju ostavštinu.
I bio je vrlo uspješan.
DOB: 10
Za sobom ostavlja osmero mladunaca.
A Bartoli je upravo okotila novog mužjaka.
Možda je Jacksonovo deveto.
Kako rastu,
žive svojim životom i dobivaju vlastitu mladunčad,
pobrinut će se o tome da se Jacksonov duh i dalje osjeća u Ngogu
i dugo nakon njegova odlaska.
U protekloj godini
u Ngogu se sve promijenilo.
Iza zapadnjaka je teška, ali uspješna godina.
Rollins i Damien obavili su svoj posao.
Zbog njihova truda povećali su teritorij
te se zapadna skupina i dalje širi.
Stiglo je Carsonino mlado.
Morat će se štedjeti,
barem neko vrijeme.
A Bergl
želi dati svoj doprinos rastu skupine.
Čak i Garbo neće vidjeti mnogo ovakvih godina.
Kako se njezin dug život bliži kraju,
njezino je nasljeđe sve sigurnije.
Njezin sin Hutcherson još je alfa,
a njegov brat Richmond vidio je smrt staroga suparnika Jacksona.
No iako skupina napreduje,
vrijeme će pokazati je li to uistinu bila pobjeda.
Sad kad nema Jacksona,
u središnjoj će se skupini pojaviti nova alfa.
A alfa bez straha od zapadnjaka
može promijeniti odnos snaga u Ngogu.
Što god da bude,
jedna čimpanza neće to vidjeti.
Joya odrasta.
I mora napustiti Ngogo.
Tako se društva čimpanza miješaju i ostaju zdrava.
Mlade se ženke kreću među skupinama
da osnuju vlastite obitelji.
Joya ostavlja sve
i svakoga koga je poznavala.
Ali negdje u šumi
naći će novu skupinu u kojoj će moći izgraditi novi život.
SREDIŠNJI NGOGO
Središnji Ngogo
izgubio je alfu.
Cijela se skupina mora prilagoditi životu bez Jacksona.
Za Milesa bi to moglo značiti mirovinu.
Borio se godinama.
Pa je zaslužio malo mira.
Ovo bi mogao biti početak Abramsove ere.
Iako ništa nije sigurno.
U Ngogu politika nikad ne prestaje.
Saveznici mogu brzo postati suparnici
kad vide priliku.
Bila je ovo teška godina za Gusa.
Ali nije odustajao.
I napokon ga trijebe drugi mužjaci.
Gus više nije na dnu hijerarhije.
Unatoč previranjima i opasnostima u prošloj godini,
Christineino mlado sigurno je dočekalo prvi rođendan
i zaslužilo ime.
Isobel.
Isobel je sada dio društva.
A njezin život, što god joj se spremalo,
postat će mali dio
veće priče.
Čimpanze i njihovi preci
milijunima godina žive u afričkim šumama.
I sve to vrijeme
odvijale su se ovakve priče.
Iz godine u godinu.
Generaciju
za generacijom.
Prijateljstva.
Suparništva.
Nade.
I strahovi.
Kao njihovim najbližim srodnicima,
što to znači za nas?
Tko smo mi?
Kako smo postali takvi kakvi jesmo?
Možemo doznati od čimpanza.
U njima često prepoznajemo ono najbolje i najgore u sebi samima.
Kad bismo posve razumjeli njihov svijet,
možda bismo bolje razumjeli i svoj.
Čini se da nam uvijek mogu pokazati nešto novo i čudesno.
I neka nastave još dugo.
CARSTVO ČIMPANZA
ČIMPANZE SU UGROŽENE U NGOGU I CIJELOJ AFRICI
SVE IH JE MANJE ZBOG GUBITKA STANIŠTA, LOVA I BOLESTI
NJIHOVA BUDUĆNOST OVISI O LJUDIMA
U SJEĆANJE NA SEBASTIÁNA RAMÍREZA AMAYU
Prijevod titlova: Željko Radić